اروپا بیرلیگی نینگ قاچقین لر بیلن علاقه لی جلسه سی بولیب اوته دیاروپا بیرلیگی اعضا اولکه لری ایچکی ایشلر وزیرلری نینگ قاچقین لر بیلن علاقه لی جلسه سی بولیب اوته دی. رهبرلر جلسه سیدن آلدین تیارگرلیک جلسه سی دیب اتلگن اوشبو ییغین ده 120 مینگ کیشی مهاجرنی قنداق قیلیب جایلشتیریش یوللری ریجه لنه دی. بعضی بیر اروپا بیرلیگی اعضا اولکه لری اوشبو قاچقینلرنینگ جایلشتیریلیشی گه قرشی چیقیب تورگن. قرشی چیقیب تورگن اولکه لر قطاریده هنگری، پولند، سلواکیا و چیک جمهوریتی بیرینچی اوریننی آلماقده. هنگری ایسه اروپا چیگره سی نینگ تهدید آستیگه آلینگن لیگی نی ادعا ایتماقده دیر. خودی شو هنگری اولکه سی سربیا چیگره سیده مهجرلرگه قرشی تدبیر آلر ایکن، اردوگه پلاستیک مرمیدن ایش آلیش لری اوچون صلاحیت بیرگن لیگی معلوم قیلیندی. جاری ییل نینگ جریانیده تقریباً یریم ملیون کیشی آق تینگیز تمان اروپاگه ییتیب باردی. اینگ آز 2 مینگ 800 کیشی ایسه اوشبو سفر جریانیده اولگن دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
